CELEX: 62009CA0431
Language: lv
Date: 2011-10-13 00:00:00
Title: Apvienotās lietas C-431/09 un C-432/09: Tiesas (trešā palāta) 2011. gada 13. oktobra spriedums ( Hof van beroep te Brussel (Beļģija) lūgums sniegt prejudiciālu nolēmumu) — Airfield NV, Canal Digitaal BV (C-431/09)/ Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09)/ Agicoa Belgium BVBA (C-432/09) (Autortiesības — Satelītu apraide — Direktīva 93/83/EEK — 1. panta 2. punkta a) apakšpunkts un 2. pants — Raidījumi caur satelītu — Satelītprogrammu paketes piegādātājs — Raidījumu caur satelītu vienreizīgums — Vainojamība par šādu pārraidi — Autortiesību īpašnieku atļauja šādiem raidījumiem)

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 355/3
            
         Tiesas (trešā palāta) 2011. gada 13. oktobra spriedums (Hof van beroep te Brussel (Beļģija) lūgums sniegt prejudiciālu nolēmumu) — Airfield NV, Canal Digitaal BV (C-431/09)/Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09)/Agicoa Belgium BVBA (C-432/09)
   (Apvienotās lietas C-431/09 un C-432/09) (1)
   
   (Autortiesības - Satelītu apraide - Direktīva 93/83/EEK - 1. panta 2. punkta a) apakšpunkts un 2. pants - Raidījumi caur satelītu - Satelītprogrammu paketes piegādātājs - Raidījumu caur satelītu vienreizīgums - Vainojamība par šādu pārraidi - Autortiesību īpašnieku atļauja šādiem raidījumiem)
   2011/C 355/03
   Tiesvedības valoda — holandiešu
   
      Iesniedzējtiesa
   
   
      Hof van beroep te Brussel
   
   
      Lietas dalībnieki pamata procesā
   
   
      Prasītājas: Airfield NV, Canal Digitaal BV (C-431/09), Airfield NV (C-432/09)
   
      Atbildētājas: Belgische Vereniging van Auteurs, Componisten en Uitgevers CVBA (Sabam) (C-431/09), Agicoa Belgium BVBA (C-432/09)
   
      Priekšmets
   
   Lūgums sniegt prejudiciālu nolēmumu — Hof van beroep te Brussel — Padomes 1993. gada 27. septembra Direktīvas 93/83/EEK par dažu noteikumu saskaņošanu attiecībā uz autortiesībām un blakustiesībām, kas piemērojamas satelītu apraidei un kabeļu retranslācijai (OV L 248, 15. lpp.) 1. panta 2. punkta a) un b) apakšpunkta un 2. panta interpretācija — Autora ekskluzīvās tiesības atļaut savu darbu pārraidīšanu — Apraides organizācijas veikta programmu signālu pārraidīšana uz digitālās televīzijas raidītāju ar neatkarīga satelīta palīdzību — Sekojoša šo signālu atkārtota pārraidīšana — Tiesību īpašnieku atļauja
   
      Rezolutīvā daļa:
   
   Padomes 1993. gada 27. septembra Direktīvas 93/83/EEK par dažu noteikumu saskaņošanu attiecībā uz autortiesībām un blakustiesībām, kas piemērojamas satelītu apraidei un kabeļu retranslācijai, 2. pants ir jāinterpretē tādējādi, ka satelītprogrammu paketes piegādātājam ir jāsaņem atļauja no attiecīgo tiesību īpašniekiem atklāti raidītu tiešas un netiešas televīzijas programmu, tādu kā pamata lietā apskatītās, pārraides gadījumā, ja vien šie tiesību īpašnieki nav vienojušies ar raidorganizāciju, ka aizsargātie darbi tāpat tiks atklāti raidīti ar šī piegādātāja starpniecību, ar nosacījumu, ka pēdējā minētajā gadījumā šī piegādātāja iesaistīšanās nepadara minētos darbus pieejamus jaunai publikai.
   
      (1)  OV C 24, 30.01.2010.